C 421/54
ET
Euroopa Liidu Teataja
4.11.2022
V (Teated)
ÜHISE KAUBANDUSPOLIITIKA RAKENDAMISEGA SEOTUD MENETLUSED
EUROOPA KOMISJON Teade Hiina Rahvavabariigist pärit teatava hõreda koega klaaskiust kanga impordi suhtes kohaldatavate dumpinguvastaste meetmete aegumise läbivaatamise algatamise kohta (2022/C 421/06) Pärast seda, kui avaldati teade (1) teatava Hiina Rahvavabariigist (edaspidi „Hiina RV“ või „asjaomane riik“) pärit hõreda koega klaaskiust kanga impordi suhtes kohaldatavate dumpinguvastaste meetmete eelseisva aegumise kohta, esitati Euroopa Komisjonile (edaspidi „komisjon“) Euroopa Parlamendi ja nõukogu 8. juuni 2016. aasta määruse (EL) 2016/1036 (kaitse kohta dumpinguhinnaga impordi eest riikidest, mis ei ole Euroopa Liidu liikmed) (2) (edaspidi „alusmäärus“) artikli 11 lõike 2 kohane läbivaatamistaotlus.
1.
Läbivaatamistaotlus Taotluse esitas 2. augustil 2022 ELi tootjate ühendus Tech-Fab Europe (edaspidi „taotluse esitaja“) liidu teatava hõreda koega klaaskiust kanga tootmisharu nimel alusmääruse artikli 5 lõike 4 tähenduses.
Taotluse avalik versioon ja analüüs selle kohta, kuivõrd liidu tootjad seda toetavad, on saadaval huvitatud isikutele tutvumiseks ettenähtud toimikus.
Käesoleva teate punkt 5.6 sisaldab teavet selle kohta, kuidas huvitatud isikud saavad toimikuga tutvuda.
2.
Vaatlusalune toode Vaatlusalune toode on hõreda koega klaaskiust kangas (välja arvatud klaaskiust plaadid), mille koeruudu pikkus ja laius on üle 1,8 mm ning mis kaalub rohkem kui 35 g/m2 (edaspidi „vaatlusalune toode“), mis praegu kuulub CN-koodide ex 7019 63 00, ex 7019 64 00, ex 7019 65 00, ex 7019 66 00 ja ex 7019 69 90 (TARICi koodid 7019 63 00 19, 7019 64 00 19, 7019 65 00 18, 7019 66 00 18 ja 7019 69 90 19) alla.
CN- ja TARICi koodid on esitatud ainult teadmiseks.
(1) ELT C 63, 7.2.2022, lk 11.
(2) ELT L 176, 30.6.2016, lk 21.